रिओ दे ला प्लाता

रिओ दे ला प्लाता (स्पेनी: Río de la Plata) दक्षिण अमरीका में उरुग्वे नदी और पराना नदी के संगम से बनने वाली एक ईस्टुअरी नदी है। संगम से अंध महासागर तक इसकी लंबाई २९० किलोमीटर है। आरजेन्टीना की राजधानी बुएनोस आइरेस और उरुग्वे की राजधानी मोन्तेविदेयो दोनों इसी नदी के किनारे बसी हुई हैं। अपने मार्ग के कुछ भाग में यह नदी आरजेन्टीना व उरुग्वे के बीच की अंतरराष्ट्रीय सीमा की भी भूमिका अदा करती है।

नाम का अर्थ 
स्पेनी भाषा में 'रिओ' का अर्थ 'नदी' और 'प्लाता' का अर्थ 'चाँदी' होता है। इस नदी के नाम का मतलब 'चाँदी की नदी' है। अंग्रेज़ी में इसे कभी-कभी 'प्लेट नदी' के नाम से भी बुलाया जाता है। १६वीं शताब्दी में दक्षिण अमेरिका में स्पेनी प्रभाव आने से पहले यहाँ की स्थानीय गुआरानी नामक आदिवासी जनजाति इस नदी को पाराना-गुआज़ी (Parana-guazii) के नाम से बुलाती थी।

चुनी तस्वीरें

इन्हें भी देखें 
 ज्वारनदीमुख

सन्दर्भ 

ज्वारनदीमुख
अर्जेण्टीना‎ की नदियाँ
उरुग्वे की नदियाँ
दक्षिण अमेरिका की नदियाँ